Bormliż ta' 29 sena tressaq il-Qorti mixli li kiser id ta' Pulizija waqt ġlieda li kellu mal-eks sieħeb ta' oħtu ġol-għassa ta' Bormla. Fil-Qorti nstema' kif l-argument qam wara li oħt l-akkużat marret tagħmel rapport ta' vjolenza domestika fuq l-eks sieħeb tagħha. Il-Pulizija li kienu fl-għassa ta' Bormla ppruvaw iwaqqfu l-ġlieda bil-konsegwenza li wieħed minnhom ġarrab xi ksur f'idu. Ir-raġel ġie akkużat ukoll li kiser il-paċi pubblika, m'obdiex l-ordnijiet tal-pulizija u li nsulenta u hedded uffiċċjal pubbliku. Ir-raġel wieħeb mhux ħati bid-difiża argumentat li l-kawża tal-ġrieħi kienet waħda aċċidentali. Wara li semgħet il-partijiet kollha, il-qorti tat il-ħelsien mill-arrest lir-raġel b'depoitu ta' €500 u garanzija personali ta' €5,000.